gl gl gl gl gl lt it gl gl gl gl es gl es pt en gl gl gl gl gl gl gl gl gl hbs_lat gl pt en gl gl
Web Municipal do Concello de Ferrol
Inicio Concello De actualidade Novas
martes, 16 de agosto de 2022
O goberno local de Ferrol adxudica a rehabilitación da envolvente do edificio 3-4 da rúa Somozas, en Recimil
O voceiro do goberno local, Julián Reina, lembrou que se trata dunha actuación cofinanciable en un 80% polo Fondo Europeo de Desenvolvemento Rexional (FEDER) no marco do Programa Operativo Plurirregional de España FEDER 2014- 2020. Estratexia de Desenvolvemento Urbano Sostenible e Integrado (EDUSI) ‘Ría de Ferrol, Cidade 2020’
A Xunta de Goberno Local celebrada esta mañá aprobou a a adxudicación da contratación da execución das obras comprendidas no proxecto básico e de execución de rehabilitación da envolvente rúa Somozas 3-4, no barrio de Recimil. Trátase dunha actuación cofinanciable en un 80% polo Fondo Europeo de Desenvolvemento Rexional (FEDER) no marco do Programa Operativo Plurirregional de España FEDER 2014- 2020. Estratexia de Desenvolvemento Urbano Sostenible e Integrado (EDUSI) ‘Ría de Ferrol, Cidade 2020’, tal e como lembrou esta mañá o voceiro do goberno local, Julián Reina. Adxudicouse por un importe de 349.086,55 euros (con ive) e cun prazo de garantía de 6 años, un máis do prazo recollido no prego.
O contrato inclúe o revestimento da fachada cun sistema illante e a substitución das carpinterías exteriores por fiestras dunha soa folla de aluminio de apertura oscilobatente, con rotura de ponte térmica, vidro dobre con cámara e microaireadores.
Tamén se levará a cabo en Somozas o desmonte completo da cuberta e estrutura actual para executar unha nova de madeira con illamento térmico, lámina impermeabilizante e tella. Instalaranse canles e baixantes de zinc, marquesiñas sobre os accesos aos portais, colocaranse ventilacións, habilitarase iluminación natural e artificial do espazo baixo cuberta, soterraranse os cables aéreos de electricidade e telefonía e intervirase nas acometidas de gas. O prazo de execución é de 5 meses desde o día seguinte á firma da acta de comprobación de replanteo.
Con esta actuación “preténdese mellorar a eficiencia enerxética do edificio de vivendas e as súas condicións térmicas e de estabilidade, dando solución á falta de illamento térmico en toda a envolvente do edificio e ao mal estado da cuberta”, indicou Reina. Na actualidade, tamén en Recimil, o Concello está a executar a rehabilitación integral do interior dunha vivenda, na rúa Betanzos.
Praza de Armas, s/n - 15402 Ferrol
Teléfono: 981 944 000
Utilizamos cookies propias e de terceiros para mellorar a experiencia de navegación, e ofrecer contidos personalizados. Ao continuar coa navegación entendemos que se acepta a nosa política de cookies.